# Airbus A310

L'Airbus A310 és un avió de passatgers de dos motors fabricat per Airbus S.A.S. Va realitzar el primer vol el 3 d'abril del 1982. Dissenyat per tenir un abast més llarg que l'Airbus A300 i se'n van vendre 255 abans que se n'aturés la producció el 2007.

## Disseny i desenvolupament

El mes de juliol de 1978 Airbus va assolir el recolzament del govern francès i alemany per llençar un derivat del A300 amb una sèrie de modificacions. La nova versió, que ja estava projectada des de 1974 com A300B10, va arribar a la seva etapa de definició final a la fi de 1978 quan, el Regne Unit es va tornar a participar en el consorci Airbus, del que s'havia retirat el març de 1969 a causa de les poques comandes que es van rebre.
L'A310 va ser un disseny a partir de l'Airbus A300B10 amb el fuselatge més curt que l'A300 i una ala més aerodinàmica i eficient que va ser dissenyada i construïda per British Aerospace. Va ser configurat des d'un principi amb una cabina de comandament amb sistema electrònic d'instruments de vol per a dos tripulants. També es va fer una revisió de l'empenatge amb un pla de cua més petit i nous suports de piló per a les góndoles dels motors. Al primer model, optimitzat per menys passatgers en rutes més llargues, van seguir una sèrie de variants amb diferents motors i major abast. Alguns dels motors amb que es van muntar van ser el Pratt & Whitney JT9D, General Electric CF6 i Rolls Royce RB.211. L'últim dels dissenys del A310, portava un dipòsit addicional a la cua i tenia un abast de 8.300 km.

## Variants

* A310-100: Versió per a distàncies mitges.
* A310-200: Primera versió del A310, va fer el seu primer vol el 3 d'abril de 1982 i va entrar en servei, primer a Lufthansa, en abril de 1983 i, poc després a Swissair.
* A310-200C: Versió convertible en què els seients es poden retirar per a ser utilitzat com a avió de càrrega.
* A310-300: Versió d'abast superior que va volar per primer cop el juliol de 1985 amb Swissair. Aquesta versió incorporava aletes marginals per reduir la resistència i també un dipòsit addicional de compensació.

## Entregues

En total es van fabricar 255 avions A310 entre el 1983 i el 1998. En aquestes es detallen les entregues realitzades per Airbus per any:
| | total | 1998 | 1997 | 1996 | 1995 | 1994 | 1993 | 1992 | 1991 | 1990 | 1989 | 1988 | 1987 | 1986 | 1985 | 1984 | 1983 |
| entregues | 255 | 1 | 2 | 2 | 2 | 2 | 22 | 24 | 19 | 18 | 23 | 28 | 21 | 19 | 26 | 29 | 17 |

## Especificacions

| Font | A310-200 | A310-200F | A310-300 | A310-300F |
| Tripulació de cabina | Dos | Dos | Dos | Dos |
| Longitud | 46,66 m | 46,66 m | 46,66 m | 46,66 m |
| Altura | 15,8 m | 15,8 m | 15,8 m | 15,8 m |
| Envergadura alar | 43,9 m | 43,9 m | 43,9 m | 43,9 m |
| Àrea alar | 219 m² | 219 m² | 219 m² | 219 m² |
| Angle en fletxa de l'ala | 28° | 28° | 28° | 28° |
| Cross section | 5,64 m | 5,64 m | 5,64 m | 5,64 m |
| Passatgers (2 classes) | 240 | 33t de càrrega | 240 | 33 t de càrrega |
| Pes màxim a l'enlairament | 141.974 kg | 141.974 kg | 164.000 kg* | 164.000 kg* |
| Pes en buit | 80.142 kg | 72.400 kg | 83.100 kg | 73.900 kg |
| Combustible màxim | 55.200 L | 55.200 L | 75.470 L | 75.470 L |
| Velocitat de creuer | 0,80 Mach (850 km/h) | 0,80 Mach (850 km/h) | 0,80 Mach (850 km/h) | 0,80 Mach (850 km/h) |
| Velocitat màxima | 0,84 (901 km/h) | 0,84 (901 km/h) | 0,84 (901 km/h) | 0,84 (901 km/h) |
| Sostre de servei | 12.500 m (41.000 peus) | 12.500 m (41.000 peus) | 12.500 m (41.000 peus) | 12.500 m (41.000 peus) |
| Empenta (×2) | 220 kN a 237 kN | 220 kN a 237 kN | 250 kN a 260 kN | 250 kN a 260 kN |
| Motors | Pratt & Whitney JT9D-7R4 o General Electric CF6-80C2A2 | Pratt & Whitney JT9D-7R4 o General Electric CF6-80C2A2 | Pratt & Whitney PW4156A o CF6-80C2A8 | Pratt & Whitney PW4156A o CF6-80C2A8 |
| Abast | 6.800 km (3.670 milla nàutica) Transcontinental | 5.550 km | 9.600 km (5.200 mn) Transatlàntic | 7.330 km |
* 157.000 kg és el pes normal per la versió 300 amb opció fins a 164.000 kg.

## Referències

* 1 2 3 4 Swanborough, Gordon; Green, William. Guía ilustrada de los aviones de línea y compañías aéreas. (en castellà). Madrid: San Martin, 1982, p. 26,28,29. ISBN 8471402157.
* ↑ Eden, Paul E. El gran mundo de la aviación civil (en castellà). Madrid: Edimat Libros, S.L., 2014, p. 155. ISBN 9788497942584.
* 1 2 El mundo de la aviación (en castellà). Planeta de Agostini, 1989, p. 96. ISBN 8439510136.
* ↑ «Airbus - Historical Orders and Deliveries». Airbus SAS, 01-01-2007. Arxivat de l'original el 2007-09-29. [Consulta: 14 maig 2021].
* ↑ "Aircraft Family – A310 Specifications." Arxivat 2009-09-03 a Wayback Machine. airbus.com. Consultat: 6 de novembre de 2011

## Enllaços externs

* A310 a airbus.com Arxivat 2006-01-30 a Wayback Machine. (anglès)